
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I SEGMENTIT RRUGOR SHKODËR - HANI I HOTIT (OBJEKTE)

Në mbështetje të nenit 100 të Kushtetutës, të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, dhe të ligjit nr. 185/2013, “Për buxhetin e vitit 2014”, me propozimin e ministrit të Transportit dhe Infrastrukturës, Këshilli i Ministrave  

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i segmentit rrugor Shkodër - Hani i Hotit (objekte). 
2. Shpronësimi bëhet në favor të Autoritetit Rrugor Shqiptar.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse që paraqitet në tabelën që i bashkëlidhet këtij vendimi, për objekte, me vlerë të përgjithshme 9 162 713 (nëntë milionë e njëqind e gjashtëdhjetë e dy mijë e shtatëqind e trembëdhjetë) lekë.
4. Vlera e përgjithshme e shpronësimit prej 9 162 713 (nëntë milionë e njëqind e gjashtëdhjetë e dy mijë e shtatëqind e trembëdhjetë) lekësh të përballohet nga buxheti i vitit 2014, zëri “Detyrimet e prapambetura, (detyrimet e infrastrukturës)”.
5. Shpenzimet procedurale, në vlerën 50 000 (pesëdhjetë mijë) lekë, të përballohen nga Autoriteti Rrugor Shqiptar. 
6. Likuidimi i pronarëve të fillojë pas çeljes së fondit të përcaktuar në pikën 4, të këtij vendimi.
7. Pronarët e pasurive, për të cilat është bërë shënimi “Konfirmuar nga ZVRPP-ja”, të likuidohen, për efekt shpronësimi, në bazë të dokumentacionit të plotë të pronësisë që do të dorëzojnë pranë Autoritetit Rrugor Shqiptar.
8. Pronarët e pasurive, për të cilat është bërë shënimi “Proces regjistrimi, kufizuar”, të likuidohen, për efekt shpronësimi, pasi të kenë plotësuar dokumentacionin e plotë të pronësisë që do të dorëzojnë pranë Autoritetit Rrugor Shqiptar.
9. Autoriteti Rrugor Shqiptar të kryejë likuidimet për efekt shpronësimi në bazë të pikave 4, 5, 6 dhe 7, të këtij vendimi. 
10. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Shkodër, në bashkëpunim me Autoritetin Rrugor Shqiptar, brenda 30 (tridhjetë) ditëve nga data e miratimit të këtij vendimi, të fillojnë procedurat për hedhjen e trupit të rrugës në hartat kadastrale, sipas planimetrisë së shpronësimit, që do t’u vihet në dispozicion nga Autoriteti Rrugor Shqiptar, dhe me fillimin e procesit të likuidimit të fillojë dhe procesi i kalimit të pronësisë për pasuritë e shpronësuara në favor të shtetit. 
11. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Shkodër të pezullojnë të gjitha transaksionet me pasuritë e shpronësuara deri në çastin kur do të realizohen procesi i hedhjes së trupit të rrugës në hartat kadastrale dhe kalimi i pronësisë për pasuritë e shpronësuara.
12. Ngarkohen Ministria e Transportit dhe Infrastrukturës, Ministria e Financave, Autoriteti Rrugor Shqiptar, Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Shkodër për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.  
KRYEMINISTRI
Edi Rama

AUTORITETIT RRUGOR SHQIPTAR
DREJTORISË PROJEKTEVE TË HUAJA
TË BRENDSHME DHE SHPRONËSIMIT
Lista emërore e pronarëve që shpronësohen për objektet që preken nga ndërtimi i rrugës 
“Shkodër-Hani Hotit”
	Nr.
	Pronari
	Numri rendor sipas listave të publikimit
	Z.K.
	Nr. Pas.
	Emërtimi i objektit
	Vlefta
(lekë)
	Shënime

	
	Emri
	Atësia
	Mbiemri
	
	
	
	
	
	

	1
	Xhabir
	Zyber
	Mehmeti
	52 lista nr.2
	3429
	101/4
	Karburant
	684484
	Proces regjistrimi

	2
	Ilir
	Ali
	Rama (Muja)
	20 lista nr.1
	1495
	153/26
	Dyqan
	2556047
	Konfirmuar nga ZVRPP

	3
	Avni
	Rrustem
	Aliaj
	3 lista nr.1
	1495
	28/27
	Dyqan
	3520532
	Kufizuar

	4
	Niko
	Mark
	Nika
	30 lista nr.1
	1495
	28/30
	Dyqan
	2401650
	Konfirmuar nga ZVRPP

	
	Shuma
	
	
	
	
	
	
	9162713
	




